KUNSILL TAL-UNJONI EWROPEA Brussell, 8 ta' Marzu 2010 7174/10 (Presse 53) (OR. en) Il-Kunsill ikollu l-3000 laqgħa tiegħu Il-Kunsill tal-Unjoni Ewropea qed ikollu t-3000 laqgħa regolari tiegħu llum. Il-laqgħa, fil-konfigurazzjoni tal-Kunsill "Impjiegi, Politika Soċjali, Saħħa u Affarijiet tal- Konsumatur", ser tkun iddedikata għal diversi materji fil-qasam tal-impjiegi u l-politika soċjali, b'mod partikolari l-Istrateġija Ewropea ġdida għall-impjiegi u t-tkabbir u t-tħejjija tal-Kunsill Ewropew tar-Rebbiegħa. L-innumerar attwali tal-laqgħat tal-Kunsill imur lura għad-data tad-dħul fis-seħħ tat-Trattat li Jgħaqqad" tal-1 ta' Lulju 1967, li stabbilixxa Kunsill uniku u Kummissjoni unika. Qabel dik id-data, kienu diġà saru madwar 460 laqgħa tal-Kunsill tal-Komunità Ewropea tal- Faħam u l-Azzar (KEFA), mill-1952, u l-Kunsilli tal-Komunità Ekonomika Ewropea (KEE) u tal-Komunità Ewropea dwar l-Enerġija Atomika (KEEA), mill-1958. Għaddew kważi tmintax-il sena (minn Lulju 1967 sa April 1985) biex tintlaħaq l-1000 laqgħa, tnax-il sena oħra biex tintlaħaq l-2000 laqgħa (April 1997) u tnax oħra biex tintlaħaq it-3000 laqgħa. Sfond: Fatti u ċifri dwar il-Kunsill • Il-Kunsill - flimkien mal-Parlament Ewropew - jeżerċita funzjonijiet leġislattivi u baġitarji. Huwa jwettaq funzjonijiet ta' tfassil ta' politika, notevolment f'materji ta' affarijiet barranin, u ta' koordinazzjoni, notevolment f'materji ekonomiċi, stabbiliti fit- Trattati. Huwa jikkonsisti minn rappreżentant ta' kull Stat Membru fil-livell ministerjali, li jista' jimpenja lill-gvern tal-Istat Membru inkwistjoni u jitfa' l-vot tiegħu. • Il-Kunsill jiltaqa' f'għaxar konfigurazzjonijiet differenti:Affarijiet Ġenerali Affarijiet Barranin; Affarijiet Ekonomiċi u Finanzjarji (ECOFIN); Ġustizzja u Affarijiet Interni (ĠAI); Agrikoltura u s-Sajd; Impjiegi, Politika Soċjali, Saħħa u Affarijiet tal- Industrija u Riċerka); Trasport, Intern, Konsumatur; Kompetittività Telekomunikazzjoni u Enerġija; Ambjent; Edukazzjoni, Żgħażagħ u Kultura. Il- konfigurazzjonijiet attwali ġew definiti mill-Kunsill Ewropew f'Sivilja f'Ġunju 2002 (l- Affarijiet Ġenerali u l-Affarijiet Barranin inqasmu bid-dħul fis-seħħ tat-Trattat ta' Lisbona f'Diċembru 2009). Sal-1999, kien hemm xi 22 konfigurazzjoni tal-Kunsill, li l- Kunsill Ewropew ta' Ħelsinki f'Diċembru 1999 iddeċieda li jnaqqas għal 16. (Suq il-Ministri għall-Affarijiet Ġenerali, Affarijiet Barranin, Affarijiet Ekonomiċi u Finanzjarji u Agrikoltura jiltaqgħu darba fix-xahar.Konfigurazzjonijiet oħra tal-Kunsill jiltaqgħu minn darba għal tliet darbiet kull semestru. In-numru annwali totali ta' laqgħat tal-Kunsill żdied gradwalment minn 20 fl-1967 u laħaq il-massimu ta' 96 laqgħa fl-1993. Minn dakinhar in-numru stabbilizza għal madwar 70-75. • Il-Kunsill jaġixxi b'maġġoranza kwalifikata ħlief fejn it-Trattati jipprovdu mod ieħor. 345 vot huma ddistribwiti fost l-Istati Membri. Fil-każijiet fejn il-Kunsill jaġixxi fuq proposta mill-Kummissjoni, tintlaħaq maġġoranza kwalifikata jekk jintefgħu tal-anqas 255 vot favur minn tal-anqas 14-il membru tal-Kunsill. Barra minn hekk, membru tal- Kunsill jista' jitlob li jiġi kkonfermat li l-voti favur jirrappreżentaw tal-anqas 62% tal- popolazzjoni tal-UE. Mill-1 ta' Novembru 2014, taħt it-Trattat ta' Lisbona, ser japplikaw dispożizzjonijiet ġodda dwar il-maġġoranza kwalifikata. • Il-Presidenza tal-konfigurazzjonijiet tal-Kunsill, minbarra dik tal-Affarijiet Barranin, tinżamm mir-rappreżentanti tal-Istati Membri fil-Kunsill abbażi ta' rotazzjoni kull sitt xhur. Il-Kunsill Affarijiet Barranin hu ppresedut mir-Rappreżentant Għoli għall- affarijiet barranin u l-politika ta' sigurtà. • Il-Kumitat ta' Rappreżentanti Permanenti (COREPER) tal-gvernijiet tal-Istati Membri hu responsabbli għat-tħejjija tal-ħidma tal-Kunsill. Il-ħidma ta' dan il-Kumitat hija imħejjija minn aktar minn 150 kumitat u grupp ta' ħidma li jikkonsistu minn delegati mill-Istati Membri. • Aktar trasparenza u disponibbiltà kienet it-tendenza prinċipali tal-Kunsill fis-snin reċenti, f'termini ta' aċċess għad-dokumenti u pubbliċità tad-dibattiti. Il-Kunsill Ewropew ta' Edinburgh tal-1992 nieda d-"dibattiti pubbliċi", u din il-prattika ġiet estiża sostanzjalment matul is-snin, l-aktar reċentement bit-Trattat ta' Lisbona. Taħt dan it- Trattat, il-Kunsill jiltaqa' fil-pubbliku meta jiddelibera u jivvota dwar abbozz ta' att leġislattiv. Id-dibattiti u d-deliberazzjonijiet pubbliċi jstgħu jkunu segwiti fuq il-portal ta' video streaming tal-Kunsill http://video.consilium.europa.eu/. • Minbarra t-3000 laqgħa regolari u formali tal-Kunsill li saru mill-1967, numru ta' laqgħat ministerjali informali huma organizzati f'kull perijodu ta' sitt xhur mill- presidenza attwali f'pajjiżha proprju. Dawn il-laqgħat ma jipproduċux konklużjonijiet jew deċiżjonijiet formali, iżda jippermettu lill-ministri li jkollhom skambji informali ta' fehmiet, spiss biex jitħejjew il-linji gwida għal azzjoni futura. • Fl-ewwel sessjoni tal-Kunsill fl-1967, kien hemm biss sitt pajjiżi fondaturi madwar il- mejda b'erba' lingwi. It-tkabbir suċċessiv fl-1973 (id-Danimarka, l-Irlanda u r-Renju Unit), l-1981 (il-Greċja), l-1986 (Spanja u l-Portugall), l-1995 (l-Awstrija, il-Finlandja u l-Isvezja), l-2004 (Ċipru, ir-Repubblika Ċeka, l-Estonja, l-Ungerija, il-Latvja, il- Litwanja, Malta, il-Polonja, s-Slovakkja u s-Slovenja) u l-2007 (il-Bulgarija u r- Rumanija) wasslu dan n-numru għas-sebgħa u għoxrin pajjiż u t-tlieta u għoxrin lingwa attwali. • Minbarra t-3000 laqgħa regolari u formali tal-Kunsill li saru mill-1967, numru ta' laqgħat ministerjali informali huma organizzati f'kull perijodu ta' sitt xhur mill- presidenza attwali f'pajjiżha proprju. Dawn il-laqgħat ma jipproduċux konklużjonijiet jew deċiżjonijiet formali, iżda jippermettu lill-ministri li jkollhom skambji informali ta' fehmiet, spiss biex jitħejjew il-linji gwida għal azzjoni futura. • Il-Kunsill hu assistit minn Segretarjat Ġenerali, taħt ir-responsabbiltà ta' Segretarju Ġenerali, attwalment Pierre de Boissieu. Xi 3.500 uffiċjal jaħdmu fis-Segretarjat Ġenerali. • Is-Segretarjat Ġenerali tal-Kunsill jassisti wkoll lill-Kunsill Ewropew u lill-President tiegħu Herman Van Rompuy. • Il-kwartieri ġenerali tal-Kunsill jinsabu fi Brussell, mill-1995 fil-bini Justus Lipsius fid- distrett Ewropew, f'Rond-point Schuman tal-belt. Il-Kunsill kien suċċessivament fil-bini Ravenstein fiċ-ċentru ta' Brussell, u mill-1971 sal-1995, fil-bini Charlemagne.
Extracted from Brussell__8_ta__Marzu_2010_Il-Kunsill_ikollu_l-3000_laqg_a_tieg_u.pdf